
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπής Παραλαβής. 1 

Συγκρότηση Επιτροπών. 2 

Υπαγωγή του προσωπικού της Κοινότητας Αγ. Βλασίου Ν, Αιτωλ/ 

νιας στις διατάξεις του Ν. 1188/81. 3 

Σύσταση προσωρινής θέσης στη Γενική Γραμματεία Δημοσίων Έρ¬ 
γων του Υπουργείου Περιβάλλοντος, Χωροταξίας και Δημοσίων 

Έργων.. 4 

Μετεγγραφές σπουδαστών εσωτερικού στα τμήματα των ΤΕΙ. . . 5 
Καθορισμός αριθμού προσώπων για ανάθεση έργου με μίσθωση από 

τοΥΠΠΟ. 6 

Καθορισμός αριθμού προσώπων για ανάθεση έργου με μίσθωση από 

το ΥΠΠΟ. ... 7 

Εξαίρεση πρόσληψης προσωπικού στην Αγροφυλακή από τις διατά¬ 
ξεις του Ν. 1735/87. 8 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ647/20631 (1) 

Συγκρότηση Επιτροπής Παραλαβής. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: / 

α) του άρθρου 14 του Ν. 1797/1988 «Προμήθειες του δημόσιου το¬ 


μέα και ρυθμίσεις συναφών θεμάτων» όπως τροποποιήθηκε με το άρθρο 
40 του Ν. 2000/1991 (ΦΕΚ 206/Α/1991) «Για την αποκρατικοποί¬ 
ηση απλούστευση των διαδικασιών εκκαθάρισης ενισχύσεως των κανό¬ 
νων ανταγωνισμού και άλλες διατάξεις». 

β) Του Ν.Δ. 216/1974 «Περί συστάσεως Υπουργείου Προεδρίας 
Κυβερνήσεως». 

γ) Του Π.Δ. 320/1988 «Οργανισμός Υπηρεσιών του Υπουργείου 
Προεδρίας της Κυβέρνησης» όπως τροποποιήθηκε μεταγενέστερα. 

2. Την ΔΙΟΙΚ/Φ.371/1/19082/7.7.1992 απόφαση - προκήρυξη 
του Υπουργείου Προεδρίας της Κυβέρνησης για την προμήθεια δώδεκα 
(12) αυτοκινήτων ειδικής κατασκευής (θωρακισμένα) αντιρρυπαντικής 
τεχνολογίας, για τις ανάγκες του Υπουργείου Προεδρίας της Κυβέρνη¬ 
σης. 

3. Την ανάγκη για την ποιοτική και ποσοτική παραλαβή των θωρα¬ 
κισμένων επιβατηγών αυτοκινήτων βάσει ειδικών τεχνικών προδιαγρα¬ 
φών από ειδική επιτροπή με τη συμμετοχή και εξειδικευμένο για την συ¬ 
γκεκριμένη περίπτωση προσωπικό, αποφασίζουμε: 

1. Συγκροτούμε πενταμελή επιτροπή για την ποιοτική και ποσοτική 
παραλαβή των αυτοκινήτων, ειδικής κατασκευής (θωρακισμένων), 
αντιρρυπαντικής τεχνολογίας για τις ανάγκες του Υπουργείου Προε¬ 
δρίας της Κυβέρνησης. 


2. Η Επιτροπή θα αποτελείται από τρεις (3) υπαλλήλους του Υπουρ¬ 
γείου Προεδρίας της Κυβέρνησης και δύο (2) εξειδικευμένους υπαλλή¬ 
λους του δημόσιου τομέα, όπως αυτός οριοθετείται με τις διατάξεις του 
άρθρου 51 του Ν. 1892/90 με ειδικές τεχνικές γνώσεις ή ανάλογη 
εμπειρία. Πρόεδρος της Επιτροπής ορίζεται υπάλληλος του Υπουργείου 
Προεδρίας της Κυβέρνησης. 

Χρέη γραμματέα θα εκτελεί υπάλληλος του Υπουργείου Προεδρίας 
της Κυβέρνησης. 

3. Έργο τής Επιτροπής θα είναι η ποιοτική και ποσοτική παραλαβή 
των αυτοκινήτων ειδικής κατασκευής (θωρακισμένων), αντιρρυπαντι- 
κής τεχνολογίας, σύμφωνα με τους όρους της προκήρυξης και η σύ¬ 
νταξη πρωτοκόλλου το οποίο θα υποβάλει στη Διεύθυνση Οικονομικού 
του Υπουργείου Προεδρίας της Κυβέρνησης. 

4. Ο Πρόεδρος τα μέλη και ο γραμματέας της Επιτροπής με τους 
(αναπληρωτές τους, ορίζονται με απόφαση του Υπουργού Προεδρίας της 
Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Ιουλίου 1992 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-*- 

Αριθ. ΑΙΔΚ/Φ.647/20632 (2) 

Συγκρότηση Επιτροπών. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1797/1988 «Προμήθειες του δημόσιου τομέα και ρυθμί¬ 
σεις συναφών θεμάτων» (ΦΕΚ 164/Α/88). 

β) Του άρθρου 45 του Π.Δ. 173/1990 (ΦΕΚ 62/Α/90) «κανονι¬ 
σμός προμηθειών Δημοσίου (Κ.Π.Δ.)». 

γ) Του Π.Δ. 105/1989 (ΦΕΚ 45/Α/10.2.89) «Προσαρμογή της 
Ελληνικής νομοθεσίας περί κρατικών προμηθειών προς το κοινοτικό δί¬ 
καιο κ.λπ.». 

δ) Του Ν.Δ. 216/1974 «Περί συστάσεως Υπουργείου Προεδρίας 
Κυβερνήσεως». 

ε) Του Π.Δ. 320/1988 (ΦΕΚ 149/Α/1988) «Οργανισμός Υπηρε¬ 
σιών του Υπουργείου Προεδρίας της Κυβέρνησης» όπως τροποποιή¬ 
θηκε, συμπληρώθηκε και αντικαταστάθηκε μεταγενέστερα και ισχύει 
σήμερα. 

2. Τη ΔΙΟΙΚ/Φ.371/1/19082/7.7.1992 απόφαση - προκήρυξη 
του Υπουργείου Προεδρίας της Κυβέρνησης για την προμήθεια δώδεκα 
αυτοκινήτων ειδικής κατασκευής (θωρακισμένα) αντιρρυπαντικής τε¬ 
χνολογίας, για τις ανάγκες του Υπουργείου Προεδρίας της Κυβέρνησης 
αποφασίζουμε: 

1. Συγκροτούμε δύο (2) πενταμελείς Επιτροπές διενέργειας ανοικτού 
διαγωνισμού και αξιολόγησης προσφορών, για την προμήθει αυτοκινή¬ 
των ειδικής κατασκευής (θωρακισμένα), αντιρρυπαντικής τεχνολογίας 
για τις ανάγκες του Υπουργείου Προεδρίας της Κυβέρνησης, ως εξής: 

α) Μία (1) πενταμελή Επιτροπή για την διενέργεια του ανοικτού δια¬ 
γωνισμού. 

β) Μία (1) πενταμελή Επιτροπή για την αξιολόγηση των προσφορών. 

2. Έργο των ανωτέρω Επιτροπών είναι: 

α) Επιτροπή διενέργειας ανοικτού διαγωνισμού. 

Διενέργεια του διαγωνισμού, παραλαβή και συγκέντρωση των προ¬ 
σφορών, αποσφράγιση αυτών, πλην των Οικονομικών, και έλεγχος ως 
προς την πλήρωση των τυπικών όρων της προκήρυξης, σύνταξη σχετι¬ 
κού πρακτικού και παράδοση στη Διοίκηση, καθώς και επίλυση παντός 
θέματος που τυχόν προκύψει κατά τις ανωτέρω διαδικασίες. 

β) Επιτροπή αξιολόγησης προσφορών. 

Αξιλόγηση και βαθμολόγηση των τεχνικών προδιαγραφών των προ¬ 
σφορών, σύγκριση αυτών, αξιολόγηση των προσφερομένων τιμών, σύ¬ 
νταξη σχετικού πρακτικού και παράδοση στη Διοίκηση, καθώς και επί¬ 
λυση παντός θέματος που τυχόν προκύψει κατά τις ανωτέρω διαδικα¬ 
σίες. 

3 Οι ανωτέρω επιτροπές συγκροτούνται από δύο (2) υπαλλήλους του 
Υπουργείου Προεδρίας της Κυβέρνησης και τρεις (3) εξειδικευμένους 
υπαλλήλους του δημόσιου τομέα, όπως αυτός οριοθετείται με τις διατά¬ 
ξεις του άρθρου 51 του Ν. 1892/90, με ειδικές τεχνικές γνώσεις ή ανά¬ 
λογη εμπειρία. Πρόεδρος των Επιτροπών ορίζεται υπάλληλος του 
Υπουργείου Προεδρίας της Κυβέρνησης. 

Χρέη γραμματέα θα εκτελού υπάλληλοι του Υπουργείου Προεδρίας 
της Κυβέρνησης. 

, 4, Ο Πρόεδρος, τα μέλη και ο γραμματέας των Επιτροπών με τους 
αναπληρωτές τους, ορίζονται με απόφαση του Υπουργού Προεδρίας της 
Κυβέρνησης. 

5. Οι Επιτροπές λειτουργούν σύμφωνα με τις ισχύουσες διατάξεις 
περί των συλλογικών οργάνων. Με κοινή απόφαση του Υπουργού Προε¬ 
δρίας της Κυβέρνησης και Οικονομικών, καθορίζεται η αμοιβή του 
Προέδρου, των μελών και του γραμματέα. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 16 Ιουλίου 1992 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-♦-, 

Αριθ. ΕΣ 21331 (3) 

Υπαγωγή του προσωπικού της Κοινότητας Αγ. Βλασίου Ν. Αιτωλ/νίας 
στις διατάξεις του Ν. 1188/81. 

Ο ΝΟΜΑΡΧΗΣ ΑΙΤΩΛ/ΝΙΑΣ 

Με την ΕΣ 21331/92 απόφαση του Νομάρχη Αιτωλ/νίας, που εκ- 
δόθηκε σύμφωνα με τις διατάξεις του Ν. 1188/81 και ύστερα από σύμ¬ 
φωνη γνωμοδότηση του Υπηρεσιακού Συμβουλίου άρθρου 14 του Ν. 
1586/86, έγινε η υπαγωγή του τακτικού προσωπικού της Κοινότητας 
Αγίου Βλασίου στις διατάξεις του Α' Μέρους του Ν. 1188/81. 

Μεσολόγγι, 9 Ιουλίου 1992 

Ο Νομάρχης 
ΝΙΚ. ΣΤΑΜΟΣ 

- ♦- 

Αριθ. Β1/268 (4) 

Σύσταση προσωρινής θέσης στη Γενική Γραμματεία Δημοσίων Έργων 
του Υπουργείου Περιβάλλοντος, Χωροταξίας και Δημοσίων Έργων. 

ΟΙ ΥΠΟΥΡΓΟΙ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 37 παρ. 2 του Ν. 1268/1982, «Για τη 
δομή και λειτουργία των Α.Ε.Ι.» (Α 87). 

2. Τις από 21.11.1990 και 20.4.1992 αιτήσεις του Κωνσταντίνου 
Βαλληνδρά, Επιστημονικού Συνεργάτη του Τμήματος Ηλεκτρολόγων - 
Μηχανικών του Πανεπιστημίου Πατρών. 

3. Το αριθμ. ΔΔ 6α/08/552/ΑΦ/25.7.1991 έγγραφο του Υπουρ¬ 
γείου Περιβάλλοντος, Χωροταξίας και Δημοσίων Έργων, αποφασί¬ 
ζουμε: 

1. Συνιστάται μία (1) προσωρινή θέση στον κλάδο Π.Ε. Ηλεκτρολό¬ 
γων - Μηχανολόγων - Μηχανικών της Γ ενικής Γ ραμματείας Δημοσίων 


Έργων του Υπουργείου Περιβάλλοντος, Χωροταξίας και Δημοσίων 
Έργων για τη μετάταξη στη θέση αυτή του Επιστημονικού Συνεργάτη 
του Τμήματος Ηλεκτρολόγων Μηχανικών του Πανεπιστημίου Πατρών 
Κωνσταντίνου Βαλληνδρά, προκειμένου ο εν λόγω Επιστημονικός Συ¬ 
νεργάτης να απασχοληθεί στην Ιη-ΔΕΚΕ τέως 8ης ΠΥΔΕ. 

2. Για την πραγματοποίηση της μετάταξης πρέπει πρώτα να εκδοθεί 
το Προεδρικό Διάταγμα που προβλέπεται από το δεύτερο εδάφιο της 
παρ. 2 του άρθρου 37 του Ν. 1268/82. 

3. Η θέση που κατέχει σήμερα ο ενδιαφερόμενος, καταργείται αυτο¬ 
δίκαια και δίχως άλλη διατύπωση από τη στιγμή της μετάταξής του 
στη θέση που συνιστάται με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 16 Ιουλίου 1992 

ΟΙ ΥΠΟΥΡΓΟΙ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 


ΓΕΩΡΓΙΟΣ ΣΟΥΦΛΙΑΣ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


Αριθ. Ε5/5199 (5) 

Μετεγγραφές σπουδαστών εσωτερικού στα τμήματα των ΤΕΙ. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 2,3 και 4 του Ν. 1865/89 (ΦΕΚ 210 
τ.Α’). 

2. Τις διατάξεις των άρθρων 2 και 3 του Ν. 1966/91 (ΦΕΚ 147 
τ.Α’), αποφασίζουμε: 

Καθορίζουμε για τις προβλεπόμενες μετεγγραφές σπουδαστών εσω¬ 
τερικού στα τμήματα των Τ.Ε.Ι. τα εξής: 

1. Προθεσμία υποβολής δικαιολογητικών από 15-30 Οκτωβρίου 
1992, και διενέργειας μετεγγραφών από 1-10 Νοεμβρίου 1992 για 
λόγους υγείας, οικονομικούς και κοινωνικούς. 

Σε περίπτωση εφαρμογής της παρ. 3β του άρθρου 2 του Ν. 1966/ 
91, για τους νεοεισαχθέντες σπουδαστές απαιτείται αντίγραφο ατομι¬ 
κού δελτίου επιτυχίας από το Λύκειό τους ή βεβαίωση βαθμολογίας από 
τη Δ/νση ή γραφείο Εκπαίδευσης στο οποίο υπάγεται το Λύκειό τους. 

2. Οι αιτήσεις μετεγγραφών Πολυτέκνων γονέων και Τέκνων Πολυ¬ 
τέκνων στα τμήματα των Τ.Ε.Ι. εσωτερικού υποβάλλονται και πραγμα¬ 
τοποιούνται πέραν του ποσοτικού περιορισμού, από 10-23 Οκτωβρίου 
1992. 

Η απόφαση αυτή να δημοσιευθεί στην Εφημερίδα της Κυβερνή¬ 
αεως. 

Αθήνα, 6 Ιουλίου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. ΥΠΠΟ/ΔΙΟΙΚ/Α7/34766 (6) 

Καθορισμός αριθμού προσώπων για ανάθεση έργου με μίσθωση από το 

ΥΠΠΟ. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 15 του Ν. 1735/87 «Προσλήψεις στο 
Δημόσιο Τομέα κ.λπ.». 

2. Την αριθμ. 98/15.5.92 απόφαση του Πρωθυπουργού, για ανά¬ 
θεση έργου με μίσθωση από το Υπουργείο Πολιτισμού. 

3. Την αριθμ. 33361/5.9.91 (ΦΕΚ 743/τ.Β’/5.9.91) Κοινή 
Υπουργική απόφαση, για τη μεταβίβαση εξουσίας υπογραφής, σύμ¬ 
φωνα με το άρθρο 7, παράγ. 1 του Ν. 1943/91, στους Γενικούς Γραμ¬ 
ματείς των Υπουργείων. 

4. Την αριθμ. 1403/3.1.91 (ΦΕΚ 33/τ.Β’/28.1.91) Κοινή από¬ 
φαση των Υπουργών Προεδρίας της Κυβέρνησης και Αναπληρωτού 
Πολιτισμού, για τον καθορισμό αριθμού προσώπων για ανάθεση έργου 
με μίσθωση από το ΥΠΠΟ, αποφασίζουμε: 

Α, Καθορίζουμε τον αριθμό των προσώπων, στα οποία μπορεί να 
ανατεθεί από το Υπουργείο Πολιτισμού, με σύμβαση μίσθωσης έργου 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 4511 


και σύμφωνα με τις διατάξεις του άρθρου 15 του Ν. 1735/87 και των 
άρθρων 681 κ.ε. του Αστικού Κώδικα, η συνέχιση εκτέλεσης, σε δεύ¬ 
τερη φάση, του κατωτέρω έργου, ως εξής: 

α. Σε έναν (1) Ιστορικό Τέχνης 

β. Σε έναν (1) Ιστορικό Εθνογράφο 

Β. Έργο: Εντοπισμός, καταγραφή, φωτογράφιση, μελέτη και αξιο¬ 
λόγηση αντικειμένων Λαογραφικού ενδιαφέροντος από τις εκφράσεις 
του νεώτερου Ελληνικού Λαϊκού Πολιτισμού, καθώς και έκθεση και πα¬ 
ρουσίαση των αντικειμένων αυτών τόσο σε μόνιμες ή περιοδικές εκθέ¬ 
σεις όσο και σε οργανωμένα Τεχνικά Μουσεία και Μουσεία Βιομηχανι¬ 
κού Πολιτισμού στον ευρύτερο Ελληνικό χώρο, συγκριτική τεκμηρίωση 
κινητών λαογραφικών αντικειμένων και προγραμματισμός τακτικών ή 
περιοδικών εκθέσεων ιστορικού, λαογραφικού ή εθνολογικού περιεχομέ¬ 
νου τόσο στο εσωτερικό όσο και στο εξωτερικό. 

Γ. Το χρονικό διάστημα που απαιτείται για την περάτωση και παρά¬ 
δοση του ανωτέρω έργου ορίζεται σε ένα (1) χρόνο και η συνολική 
αμοιβή για τον καθένα από τους εν λόγω οινάδοχους ανέρχεται στο ποσό 
των δύο εκατομμυρίων (2.000.000) δραχμών, το οποίο μπορεί να κα¬ 
ταβάλλεται και τμηματικά ανάλογα με την πορεία εκτελέσεώς του. Η 
εξόφληση θα γίνει με την περάτωση και οριστική παραλαβή του όλου έρ¬ 
γου. 

α. Ιστορικός Τέχνης: Πτυχίο Φιλοσοφικής Σχολής ημεδαπού Πανε¬ 
πιστημίου ή ισότιμο της αλλοδαπής ή με μεταπτυχιακές σπουδές σε θέ¬ 
ματα Ιστορίας της Τέχνης και γνώση μιας τουλάχιστον ξένης γλώσσας. 
- β. Ιστορικός - Εθνογράφος: Πτυχίο Φιλοσοφικής Σχόλης ημεδαπού 
Πανεπιστημίου ή ισότιμο της αλλοδαπής, με μεταπτυχιακές σπουδές σε 
θέματα Εθνολογίας και Εθνογραφίας και γνώση μιας τουλάχιστον ξέ¬ 
νης γλώσσας. 

Ε. Η πραγματοποίηση του έργου, που θα εκτελείται με επιτόπιες 
έρευνες σε βιβλιοθήκες, στα Γραφεία της Δ/νσης Λαϊκού Πολιτισμού 
κ.α., θα παρακολουθείται από την εν λόγω Δ/νση, της οποίας ο Προϊ¬ 
στάμενος θα βεβαιώνει την πορεία εκτέλεσης του έργου. 

ΣΤ. Το ανωτέρω έργο αφορά εργασίες που δεν ανάγονται στον κύκλο 
καθηκόντων των υπαλλήλων του Υπουργείου Πολιτισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιουλίου 1992 
Οι Γενικοί Γραμματείς 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΝΙΚΟΛΑΟΣ ΑΡΓΥΡΟΠΟΥΛΟΣ ΠΑΝΑΓΙΩΤΗΣ ΦΩΤΕΑΣ 

-♦- 

Αριθ. ΥΠΠΟ/ΔΙΟΙΚ/Δ7/34899 (7) 

Καθορισμός αριθμού προσώπων για ανάθεση έργου με μίσθωση από το 

ΥΠΠΟ. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις του άρθρου 15 του Ν. 1735/87 «Προσλήψεις στο 
Δημόσιο Τομέα κ.λπ.». 

2. Την αριθμ. 138/8.7.92 απόφαση του Πρωθυπουργού, για ανά¬ 
θεση έργου με μίσθωση από το Υπουργείο Πολιτισμού. 

3. Την αριθμ. 33361/5.9.91 (ΦΕΚ 743/τ.Β’/5.9.91) Κοινή 
Υπουργική απόφαση, για τη μεταβίβαση εξουσίας υπογραφής, σύμ¬ 
φωνα με το άρθρο 7, παράγ. 1 του Ν. 1943/91, στους Γενικούς Γραμ¬ 
ματείς των Υπουργείων. 

4. Την αριθμ. 27378/15.6.91 (ΦΕΚ 449/τ.Β'/24.6.91) Κοινή 
απόφαση των Υπουργών Προεδρίας της Κυβέρνησης και Αναπληρωτού 
Πολιτισμού, για τον καθορισμό αριθμού προσώπων για ανάθεση έργου 
με μίσθωση από το ΥΠΠΟ, αποφασίζουμε: 

Α. Καθορίζουμε τον αριθμό των προσώπων, στα οποία μπορεί να 
οινατεθεί από το Υπουργείο Πολιτισμού, με σύμβαση μίσθωσης έργου 
και σύμφωνα με τις διατάξεις του άρθρου 15 του Ν. 1735/87 και των 
άρθρων 681 κ.ε. του Αστικού Κώδικα, η συνέχιση εκτέλεσης, σε δεύ¬ 
τερη φάση, του κατωτέρω έργου, ως εξής: 

Σε δύο (2) ερευνήτριες - δασκάλες παραδοσιακών χορών. 

Β. Έργο: Έρευνα, συγκέντρωση, μελέτη και τεκμηρίωση θεμάτων 
και στοιχείων που αφορούν στους Ελληνικούς τοπικούς παραδοσιακούς 
χορούς, της διδασκαλίας και μετάδοσης αυτών σε υποβαθμισμένες, από 
πολιτιστικής πλευράς, περιοχές και της οργάνωσης και παρουσίασης 
συναφών εκδηλώσεων., 

Γ. Το χρονικό διάστημα που απαιτείται για την περαίωση και παρά¬ 
δοση του ανωτέρω έργου ορίζεται σε ένα (1) χρόνο και η συνολική 


αμοιβή για την καθεμία από τις εν λόγω ανάδοχους ανέρχεται στο ποσό 
των δύο εκατομμυρίων (2.000.000) δραχμών, το οποίο μπορεί να κα¬ 
ταβάλλεται και τμηματικά ανάλογα με την πορεία εκτέλεσης του. Η 
εξόφληση θα γίνει με την περαίωση και οριστική παραλαβή του όλου έρ¬ 
γου. 

Δ. Τα προσόντα που απαιτούνται είναι τα εξής: 

Απολυτήριο Λυκείου, οκταετή τουλάχιστον ενεργό συμμετοχή σε 
αναγνωρισμένους εξειδικευμένους φορείς (Ν.Π.Ι.Δ.) Ελληνικών Παρα¬ 
δοσιακών Χορών και εμπειρία σε θέματα οργάνωσης χορευτικών τμη¬ 
μάτων, διδασκαλίας παραδοσικών χορών και πραγματοποίηση συνα¬ 
φών εκδηλώσεων στο Δημόσιο ή στον Ιδιωτικό Τομέα. 

Ε. Η πραγματοποίηση του έργου, θα παρακολουθείται από τη Δ/νση 
Λαϊκού Πολιτισμού, ο Προϊστάμενος της οποίας θα βεβαιώνει την πο¬ 
ρεία Εκτέλεσης του Έργου. Τόπος εκτέλεσης αυτού ορίζεται η Αθήνα. , 

ΣΤ. Το ανωτέρω έργο αφορά εργασίες που δεν ανάγονται στον κύκλο 
καθηκόντων των υπαλλήλων του Υπουργείου Πολιτισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιουλίου 1992 
Οι Γενικοί Γραμματείς 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΝΙΚΟΛΑΟΣ ΑΡΓΥΡΟΠΟΥΛΟΣ ΠΑΝΑΓΙΩΤΗΣ ΦΩΤΕΑΣ 

-♦- 

Αριθ. 5168 __- -- (8) 

Εξαίρεση πρόσληψης προσωπικού στην Αγροφυλακή από τις διατάξεις 
του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΔΗΜ. ΤΑΞΗΣ 

Έχοντας υπόψη: 

1. Τις διατάξεις: α) Του εδαφίου Ια της παραγρ. 2 του άρθρου 1 του 
Ν. 1735/87. 

β) Του αριθμ. 100/92 Π.Δ. (ΦΕΚ 46/92 τ.Α’) «Διαδικασία, 
προϋποθέσεις και προσόντα διορισμού υπαλλήλων Αγροφυλακής». 

γ) Της παρ. 2 του άρθρου 21 του Ν. 2026/92. 

2. Την πράξη, αριθ. 160/31.12.1991 (άρθρο 3 παρ. Ια). 

3. Την 141 από 8.7.1992, απόφαση του Πρωθυπουργού. 

4. Τις υπηρεσιακές ανάγκες της Αγροφυλακής, αποφασίζουμε: 

Εξαιρούμε από τις διατάξεις του Ν. 1735/87 την πλήρωση τριάντα 

πέντε (35) θέσεων Αγρονόμων κλάδου ΠΕ Δ/κού Οικονομικού με εισα¬ 
γωγικό βαθμό Γ’, εκατόν εξήντα πέντε (165) θέσεων Αρχιφυλάκων 
κλάδου ΔΕ3 με εισαγωγικό βαθμό Γ’ και χιλίων (1.000) θέσεων Αγρο¬ 
φυλάκων κλάδου ΥΕ2 με εισαγωγικό βαθμό Δ’ της Αγροφυλακής. 

Η απόφαση αυτή να δημοσιευθεί στην Εφημερίδα της Κυβέρνη- 

αη<ί· 

Αθήνα, 20 Ιουλίου 1992 

ν ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΗΜΟΣΙΑΣ ΤΑΞΗΣ 

ΣΩΤΗΡΗΣ ΚΟΥΒΕΛΑΣ ΘΕΟΔ. ΑΝΑΓΝΩΣΤΟΠΟΥΛΟΣ 

- ♦ 

Αριθ. ΕΡ/542 (9) 

Τροποποίηση του άρθρου 18 παρ. 2 του ισχύοντος Κανονισμού ΚΑΦΛΞ 

Μεσολογγίου, Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 1254/49 «περί τροποποιή- 
σεως συμπληρώσεως ενίων διατάξεων των περί Φορτ/σεων νόμων σε 
συνδυασμό με τις διατάξεις του Ν. 3239/55. 

2. Τις διατάξεις του Ν. 3200/55 και του Ν.Δ. 532/70 «περί διοικη¬ 
τικής αποκεντρώσεως». 

3. Τις διατάξεις του Β.Δ. 179/70 και 711/70 «περί μεταβιβάσεως 
αρμοδιοτήτων στους Νομάρχες και Επιθ/τές Εργασίας επί θεμάτων του 
Υπ. Εργασίας». 

4. Τις διατάξεις του Π.Δ. 369/89 «Οργάνωση των Υπηρεσιών Ερ¬ 
γασίας των Νομαρχιών». 

5. Το αριθ. 9/15.5.92 πρακτικό της Δ.Ε. ΚΑΦΛΞ Μεσολογγίου 
που αναφέρεται στην πρόταση της Δ.Ε. για τροποποίηση της παρ. 2 του 
άρθρου 18 του Κανονισμού του ΚΑΦΛΞ Μεσολογγίου. 

6. Το αριθ. 13503/19.6.92 έγγραφο του Υπουργείου Εργασίας 




4512 _ ΕΦΗΜΕΡίΣ ΤΗΣ ΚΥΒΕΡΝΗΣΕηΣ (ΤΕΥΧΟΣ ΔΕΥΤΕΡΟ) 

«Αναπροσαρμογή της εφάπαξ αποζημίωσης των Φορτ/τών του ΚΑΦ/ ποσό 78.200 δρχ. για κάθε χρόνο. 


Λ.Ξ./Μεσολογγίου. , 

7. Την οικονιμή δυνατότητα του ΚΑΦΛΞ Μεσολογγίου, αποφασί¬ 
ζουμε: 

1 ..... 

2. Το κατά ανωτέρω στους δικαιούχους ποσό εφάπαξ αποζημίωσης 
ορίζεται με τις παρακάτω προϋποθέσεις ανάλογα με τα έτη συμμετοχής 
του εργάτη στο ΚΑΦΛΞ Μεσολογγίου και με ομαλές συνθήκες, ως 
εξής: 

α) δια τους έχοντας δεκαετή συμμετοχή στο ΚΑΦΛΞ Μεσολογγίου 
δρχ. 500.250. 

β) Από τους 11ο μέχρι και τον 20ο. χρόνο δρχ. 69.000 για κάθε 
χρόνο συμμετοχής. 

γ) Από τον 21ο χρόνο και πάνω μέχρι τον 30ο χρόνο να χορηγείται 


δ) Από τον 31ο χρόνο και πάνω να χορηγείται για κάθε χρόνο συμμε¬ 
τοχής 66.700 δρχ. 

ε) Το ανώτατο όριο της εφάπαξ αποζημίωσης να μη μπορεί σε καμ- 
μιά περίπτωση συνολικά να υπερβεί το ποσό των 2.305.750 δρχ. 

στ) Κλάσμα χρόνου πάνω από έξι (6) μήνες, θεωρείται πλήρες έτος 
και υπολογίζεται μόνο για την κατά τα ανωτέρω προσαύξηση και όχι 
για τη θεμελίωση δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 9 Ιουλίου 1992 

Ο Νομάρχης 
ΝΙΚΟΛΑΟΣ ΣΤΑΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





